CELEX: 62016TA0495
Language: et
Date: 2017-09-28 00:00:00
Title: Liidetud kohtuasjad T-495/16 RENV I ja T-495/16 RENV II: Üldkohtu 28. septembri 2017. aasta otsus – Hristov versus komisjon ja EMA (Avalik teenistus — Ametisse nimetamine — Reguleeriva ameti tegevdirektori ametikoht — EMA — Valiku- ja ametisse nimetamise menetlus — Eelvalikukomisjoni koosseis — Erapooletus — Hindamiskriteeriumid — Teise kandidaadi ametisse nimetamine — Seadusjõud)

13.11.2017   
            
            
               ET
            
            
               Euroopa Liidu Teataja
            
            
               C 382/42
            
         Üldkohtu 28. septembri 2017. aasta otsus – Hristov versus komisjon ja EMA
   (Liidetud kohtuasjad T-495/16 RENV I ja T-495/16 RENV II) (1)
   
   ((Avalik teenistus - Ametisse nimetamine - Reguleeriva ameti tegevdirektori ametikoht - EMA - Valiku- ja ametisse nimetamise menetlus - Eelvalikukomisjoni koosseis - Erapooletus - Hindamiskriteeriumid - Teise kandidaadi ametisse nimetamine - Seadusjõud))
   (2017/C 382/50)
   Kohtumenetluse keel: bulgaaria
   
      Pooled
   
   
      Hageja: Emil Hristov (Sofia, Bulgaaria) (esindajad: kohtuasjas T-495/16 RENV I M. Ekimdzhiev, K. Boncheva ja G. Chernicherska ning kohtuasjas T-495/16 RENV II M. Ekimdzhiev, K. Boncheva ja G. Chernicherska ning hiljem M. Ekimdzhiev ja K. Boncheva)
   
      Kostjad: Euroopa Komisjon ja Euroopa Ravimiamet (EMA) (esindajad: G. Berscheid ja N. Nikolova)
   
      Ese
   
   ELTL artikli 270 alusel esitatud nõue, millega muu hulgas palutakse tühistada komisjoni 20. aprilli 2011. aasta otsus, millega komisjon pakkus Euroopa Ravimiameti (EMA) haldusnõukogule välja nimekirja nelja kandidaadiga, keda oli soovitanud eelvalikukomisjon ja kinnitanud ametisse nimetamise nõuandekomitee, ja EMA haldusnõukogu 6. oktoobri 2011. aasta otsus EMA tegevdirektori ametisse nimetamise kohta, ning nõue hüvitada kahju, mis hagejale nende otsustega väidetavalt on tekitatud.
   
      Resolutsioon
   
   
               1.
            
            
               Jätta hagi rahuldamata.
            
         
               2.
            
            
               Mõista kohtuasjades F-2/12, T-26/15 P, T-27/15 P, T-495/16 RENV I ja T-495/16 RENV II tekkinud kohtukulud välja Emil Hristovilt.
            
         
      (1)  ELT C 184, 23.6.2012 (kohtuasi, mis algselt registreeriti Euroopa Liidu Avaliku Teenistuse Kohtus numbriga F-2/12).